ΓΡΑΠΤΗ ΕΡΩΤΗΣΗ E-2558/99

υποβολή: Christopher Huhne (ELDR) προς την Επιτροπή

(11 Ιανουαρίου 2000)

Θέμα: Πρωτοβουλίες ανακύκλωσης αποβλήτων

Θα ήθελε παρακαλώ η Επιτροπή να σκιαγραφήσει τους κυριότερους λόγους για τις ουσιαστικές διαφορές πουφίστανται στην ανακύκλωση των οικιακών αποβλήτων, ιδίως δε η ύπαρξη(ή όχι) μέτρων κρατικής πολιτικής για την ενθάρρυνση αυτής της ανακύκλωσης, και να περιγράψει ποιες είναι οι πλέον αποτελεσματικές κρατικές πρωτοβουλίες για την ανακύκλωση;

Κοινή απάντηση του κ. κας Wallstrm εξ ονόματος της Επιτροπής στις γραπτές ερωτήσεις E-2557/99 και E-2558/99

(17 Φεβρουαρίου 2000)

Πολλοί παράγοντες επηρεάζουν την ανακύκλωση των αστικών αποβλήτων. Οι σημαντικότεροι εξ αυτών είναι η αποδοτικότητα του συστήματος συλλογής, η τεχνολογική τεχνογνωσία και η ύπαρξη αγοράς για ανακυκλώσιμα προϊόντα και προϊόντα ανακύκλωσης.

Προκειμένου να βελτιωθεί η ανακύκλωση των οικιακών αποβλήτων η Κοινότητα έχει θεσπίσει ποικίλα κανονιστικά κείμενα όπως η οδηγία του Κοινοβουλίου και του Συμβουλίου 94/62/ΕΚ για τις συσκευασίες και τα απορρίμματα συσκευασίας, με την οποία καθορίζονται στόχοι για την ανακύκλωση των απορριμμάτων συσκευασίας(1), και η οδηγία του Συμβουλίου 1999/31/ΕΚ της 26ης Απριλίου 1999 για τηνγειονομική ταφή των αποβλήτων(2), με την οποία καθορίζονται στόχοι για τον περιορισμό τηςγειονομικής ταφής των βιοαποδομήσιμων δημοτικών αποβλήτων.

Επιπλέον, η ανακύκλωση των οικιακών αποβλήτων μπορεί να ενθαρρυνθεί με άλλα μέσα, όπως τα μέσα της αγοράς, τα ποιοτικά πρότυπα για τα ανακυκλωμένα προϊόντα, η ένταξη των περιβαλλοντικών θεμάτων στις διαδικασίες ανάθεσης δημοσίων έργων και η βελτίωση της εικόνας των προϊόντων της ανακύκλωσης.

Προκειμένου να βελτιωθούν οι δυνατότητες ανακύκλωσης στην Ευρώπη, η Επιτροπή ενέκρινε ανακοίνωση για την ανταγωνιστικότητα της ανακυκλωτικής βιομηχανίας(3). Κατόπιν της έγκρισης της ως άνω ανακοίνωσης συγκροτήθηκε το 1999 ένα φόρουμ για την ανακύκλωση. Στόχος του εν λόγω φόρουμ είναι να αξιολογηθούν οι βασικοί παράγοντες για την ανταγωνιστικότητα της ανακυκλωτικής βιομηχανίας και να προσδιοριστεί ο πλέον ενδεδειγμένος συνδυασμός αναγκαίων δράσεων. Η τελική έκθεση του φόρουμ αναμένεται για τις αρχές του 2000.

Στις 10 Ιανουαρίου 2000 η Επιτροπή ενέκρινε την έκθεσή της προς το Συμβούλιο και το Κοινοβούλιο σχετικά με την εφαρμογή της κοινοτικής νομοθεσίας για τα απόβλητα κοινοτική οδηγία 75/442/ΕΟΚ για τα απόβλητα όπως τροποποιήθηκε από την οδηγία 91/692/ΕΟΚ, την οδηγία 91/689/ΕΟΚ για τα επικίνδυνα απόβλητα, οδηγία 75/439/ΕΟΚ περί διαθέσεως των χρησιμοποιημένων ορυκτελαίων, όπως τροποποιήθηκε από την οδηγία 87/101/ΕΟΚ και την οδηγία 86/278/ΕΟΚ σχετικά με την προστασία του περιβάλλοντος και ιδίως του εδάφους κατά την χρησιμοποίηση της ιλύος καθαρισμού λυμάτων κατά την περίοδο 1995-1997(4).

Όσον αφορά τα δεδομένα που συγκεντρώθηκαν βάσει της οδηγίας 75/442/ΕΟΚ της 15ης Ιουλίου 1975 σχετικά με τα απόβλητα(5), το ποσοστό των ανακυκλούμενων οικιακών αποβλήτων συγκριτικά προς τα συνολικώς παραγόμενα οικιακά απόβλητα ανά κράτος μέλος κατά την περίοδο 1995-1997 έχει ως εξής: Βέλγιο 39 % Δανία 28 % Γερμανία 30 % Ελλάδα 7 % Ισπανία 16 % Γαλλία 6 % Ιρλανδία 8 % Λουξεμβούργο 7 % Ολλανδία 44 % Αυστρία 43 % Φινλανδία 17 % Σουηδία 16 % Ηνωμένο Βασίλειο 7 % κοινοτικός μέσος όρος 15 %.

Δεν διατίθενται δεδομένα για την Πορτογαλία και την Ιταλία.

(1) ΕΕ L 365 της 31.12.1994.

(2) ΕΕ L 182 της 16.7.1999.

(3) COM(98)463 τελικό.

(4) COM(1999)752 τελικό.

(5) ΕΕ L 194 της 25.7.1975.